ඉන්දියානු මහ කොමසාරිස් කාර්යාලය ‍

කොළඹ

පුවත්පත් නිවේදනය

**ශ්‍රී ලාංකික සිසුහු පොහොසත් ශ්‍රී ලාංකේය උරුමයන්ගෙන් ඉන්දීය උත්සවයන් අලංකාර කරති**

කැළණිය විශ්ව විද්‍යාලයේ ලලිත කලා අධ්‍යයන අංශයේ දොළොස් සාමාජික කණ්ඩායමක් අද දින නව දිල්ලියේ කමනි ශ්‍රවණාගාරයේදී පැවැත්වෙන අට වන ජාත්‍යන්තර ජන නර්තන උළෙළේ දී ශ්‍රී ලංකාවේ ජන නර්තනයන් ඉදිරිපත් කරනු ඇත. මෙම කණ්ඩායම නොවැම්බර් 28 සහ 30 යන දිනයන්හිදි පිළිවෙළින් වරණාසි සහ ප්‍රයාග්රාජ් හිදි ද ශ්‍රී ලංකා නර්තනයන් ඉදිරිපත් කරනු ඇත.

2. මෑතකදී, මහනුවර පිහිටි ශ්‍රී ලංකා ජාත්‍යන්තර බෞද්ධ ඇකඩමියේ නව සාමාජික නර්තන කණ්ඩායමක් ද ඔඩිෂා රජයේ අනුග්‍රහය යටතේ ඔඩිෂා, කටක් හි බලි යාත්‍රා 2024 සමාරම්භක උළෙලේ දී උඩරට නර්තනයක් ඉදිරිපත් කළේය.

3. 2023 සහ 2024 වර්ෂයන්හිදි සෞන්දර්ය කලා සහ ඉන්දීය දැනුම රැගත් කණ්ඩායම් රැසක් කොළඹ ඉන්දීය මහ කොමසාරිස් කාර්යාලයේ ස්වාමි විවේකානන්ද සංස්කෘතික මධ්‍යස්ථානය විසින් ඉන්දියාවට යවන ලදී. කොළඹ විශ්ව විද්‍යාලයේ ශ්‍රීපාලි මණ්ඩපය, නැගෙනහිර විශ්ව විද්‍යාලයේ ස්වාමි විපුලානන්ද සෞන්දර්ය අධ්‍යයන ආයතනය, සංස්කෘතික කටයුතු දෙපාර්තමේන්තුවේ රාජ්‍ය සංගීත කණ්ඩායම සහ හින්දු කාන්තා විද්‍යාලය යන ආයතන මෙයට ඇතුළත් විය. කැළණිය විශ්ව විද්‍යාලය, සබරගමුව විශ්ව විදයාලය, ශ්‍රී ජයවර්ධනපුර විශ්ව විද්‍යාලය සහ අනුරාධපුර රජරට විශ්ව විද්‍යාලයේ සිසුන් 2023 වසරේදී විශ්ව හින්දි යාත්‍රා සහ බුද්ධ භූමි වන්දන් යාත්‍රා සඳහා යවන ලදී. රාජ්‍ය විශ්ව විද්‍යාල නියෝජනය කරන ශ්‍රී ලාංකික විද්වතුන් 14 දෙනෙකුට ද සංස්කෘතික සබඳතා සඳහා ඉන්දීය කවුන්සිලය විසින් 2023 දෙසැම්බර් 4-6 දිනවල නව දිල්ලියේ පවත්වන ලද “දැනුම ඉන්දියා සමුළුව” සඳහා සහභාගී වීමට අනුග්‍රහය ලබා දෙන ලදී.

4. ශ්‍රී ලාංකික සෞන්දර්ය කලා කණ්ඩායම් ඉන්දියාවට යැවීම දෙරට අතර සංස්කෘතික සබඳතා ශක්තිමත් කිරීමෙහිලා වැදගත් කාර්යභාරයක් ඉටු කරයි. මෙම ඉදිරිපත් කිරීම් ඉන්දියාව සහ ශ්‍රී ලංකාව එකට එක් කරන පොදු උරුමයේ සහ ගැඹුරින් මුල්බැසගත් ඓතිහාසික සබඳතාවන්හි ජීවමාන සාක්ෂියක් වේ. ශ්‍රී ලාංකික සහ ඉන්දීය සෞන්දර්ය කලාවන්හි විචිත්‍රවත් සහ විවිධ සම්ප්‍රදායන් පිළිඹිබු කරමින් මෙම කණ්ඩායම් එකිනෙකාගේ සංස්කෘතික පොහොසත්භාවය අන්‍යෝන්‍ය වශයෙන් අගය කිරීම සහ වටහා ගැනීම ප්‍රවර්ධනය කරයි. මෙවන් හුවමාරු දේශසීමා මායිම් ඉක්මවා යාම සඳහා කලාවේ විශ්ව භාෂාවට ඇති බලය ඉස්මතු කරමින් සංවාද, සහයෝගීතාවය සහ මිත්‍රත්වය සඳහා මාවත් ද විවර කරයි. මෙම ප්‍රයත්නයන් ද්විපාර්ශ්වික සබඳතා ඉහළ නැංවීමට අමතරව කලාපයේ සංස්කෘතික විවිධත්වය ආරක්ෂා කරගැනීම සහ සැමරීම සඳහා පොදු කැපවීම ද ශක්තිමත් කරයි.

\*\*\*

***කොළඹ***

***2024 නොවැම්බර් 26***